Montana 2010 montanéxi El stato del tesoro El Montana da el 8 de novenbre 1889, el kostituise el 41° Stato dei Stati Unii de Amèrica; el ze el 44° Stato pi' popołozo e el 4° pi' estezo dei USA. El se kata inte ła parte nordosidental dei Stati Unii, intra łe Montañe Rocoze a ovest e łe Pianure Grande a est. El konfina ko kuatro Stati, prosedendo da est in senso orario: Dakota de el Nord, Dakota de el Sud, Uaiomiṅ, Aidaho. El teritorio el se estende da na altitudine minima de 549 m a na altitudine masima de 3901 m. El teritorio inte ła banda osidental el ze intersà da kadene montañoze ko andamento nordovest-sudest: Monti Bìterut, Cadena de Lìuis e Cadena Absoroka. Łi fiumi pi' inportanti łi ze el Mizuri e el Iełoston ke łi skore verso est, el Kutenai ke el skore verso ovest. Łi łaghi pi' inportanti łi ze el Łago Flethed e keło artifisial de Fort Pèk. Ła kavedal ła ze Hèłina. Ła sità piasé grande ła ze Biłiṅz, ke inte el 2010 ła gaveva 104 170 abitanti, altre sità inportanti łe ze Mizuła e Grèt Fols. Se koltiva gran, orzo e łegumi; se desfruta łe foreste. Tanto difondesto el ze el ałevamento de bovini e ovini. Se estrae rame, petrołio,gas natural e karbon. Ge ze industrie agroałimentari e de trasformazion dei minerałi. Inportante el ze el turizmo. El Stato el ze rapresentà a ła Kamera de i Rapresentanti da un deputà. Ła pena de morte ła vien ezeguia tramite ła iniesion letal.